hotchpotch/miracl-hf-unified huggingface dataset:
5-MeO-NBpBrT
5-MeO-NBpBrT on metoksitryptamiiniryhmästä N-substituoitu kemikaali ja muuntohuume joka kuuluu metoksitryptamiineihin. Muiden kyseisen ryhmän tavoin se toimii 5-HT-reseptorin agonistina.
5-MeO-NBpBrT:n vaikutuksista ja myrkyllisyydestä ihmiskäytössä tiedetään vain vähän.
Alli Tryggin puisto
Alli Tryggin puisto () sijaitsee Kallion kaupunginosassa Helsingissä. Se on rakennettu rinteeseen, joka kohoaa Hämeentieltä luoteeseen kohti Porthaninkatua. Puisto on perustettu vuonna 1939 ja sen pinta-ala on noin 0,6 hehtaaria. Pengerkatu jakaa suorakulmion muotoisen puiston kahteen kutakuinkin yhtäsuureen osaan. Lounaassa puisto rajoittuu Ässänrinteeseen ja koillisessa Kaikukujaan.
Hämeentien ja Pengerkadun välissä sijaitsevan puoliskon läpi on vedetty kävelyakseli, jonka päätepiste on Ässärykmentin muistomerkki. Obeliskisen veistoksen teki kuvanveistäjä Aarre Aaltonen ja se pystytettiin 13. lokakuuta 1940. Pengerkadun ja Porthaninkadun välissä puisto muodostuu jyrkästä nurmikkorinteestä ja pensasaidan ympäröimästä kivituhkakentästä. Puistossa on myös vain opaskoirille tarkoitettu aitaus.
Alli Tryggin puiston puulajeja ovat lehmus, ruotsinpihlaja, metsävaahtera, tataarivaahtera ja vuorijalava. Puistossa kasvaa myös syreenejä, lamohietakirsikkaa ja sinivatukkaa.
Alli Trygg-Helenius (1852–1926) oli suomalainen kansanvalistaja. Tryggin nimikkopuiston paikalla sijaitsi aiemmin hänen perustamansa Kansankoti, joka kuului Kaiun huvila-alueeseen. Kaiku oli suorakaiteen muotoinen alue Hämeentien ja Agricolankadun välissä. Kaikukujan nimi on perua vanhasta huvila-alueesta, Ässänrinne puolestaan sai nimensä Ässärykmentin muistomerkistä. Vuonna 1890 perustettu Kansankoti purettiin 1938.
Alli Tryggin puolison Matti Helenius-Seppälän mukaan nimetty puisto sijaitsee Alli Tryggin puiston vieressä Porthaninkadun toisella puolen. Matti Heleniuksen puiston naapurissa puolestaan on Karhupuisto.
Kallion lukio sijaitsee Alli Tryggin puiston kupeessa Kaikukujan ja Porthaninkadun kulmassa. Myös Kallion kirjasto sijaitsee puiston läheisyydessä, Porthaninkadun ja Viidennen linjan kulmassa.
25I-NBF
25I-NBF (2C-I-NBF, NBF-2C-I, Cimbi-21) on psykedeelisestä fenetyyliamiinista - 2C-I:stä - johdettu muuntohuume. Kemikaali toimii voimakkaana osittaisena 5-HT -serotoniinireseptorin agonistina.
Kemikaalia on tutkittu mahdollisena apuaineena positroniemissiotomografiaan. Kyseisessä apuaineessa 25I-NBF:n hiiliatomit on korvattu radioaktiivisilla hiili-11 -atomeilla.
25I-NBF on luokiteltu Suomessa kuluttajamarkkinoilta kielletyksi psykoaktiiviseksi aineeksi. Yhdiste on luokiteltu laittomaksi huumausaineeksi Unkarissa, Japanissa, Latviassa, ja Yhdysvaltain Vermont-osavaltiossa.
25I-NBF on luokiteltu laittomaksi Ruotsissa 26. tammikuuta 2016.
Matti Heleniuksen puisto
Matti Heleniuksen puisto () sijaitsee Kallion kaupunginosassa Helsingissä. Se on rakennettu koilliseen nousevalle rinteelle Kallion kirjaston taakse. Puisto rajoittuu lännessä Fleminginkatuun, pohjoisessa Agricolankatuun, idässä Porthaninkatuun ja etelässä kirjastoon. Puisto sai nykyisen nimensä vuonna 1963 ja sen pinta-ala on 0,4 hehtaaria. Karhupuisto sijaitsee Matti Heleniuksen puiston länsipuolella, Alli Tryggin puisto puolestaan itäpuolella. Yhdessä puistot muodostavat noin 1,3 hehtaarin laajuisen viheralueen.¹ Matti Helenius-Seppälä (1870–1920) oli suomalainen raittiusaktivisti. Alli Trygg-Helenius oli hänen puolisonsa.
Matti Heleniuksen puisto on verraten luonnonkaltainen paljaine kalliopintoineen ja päällystämättömine polkuineen. Puiston alueella sijainneet puutalot purettiin pian sen jälkeen kun Kallion kirjasto oli valmistunut tontin eteläosaan 1912. Tontin pohjoisosaan kaavailtiin työväentaloa, mutta se todettiin liian pieneksi. 1930-luvun alussa paikalle rakennettiin väliaikainen leikkikenttä; Fleminginkadun ja puiston väliin asennettiin tuolloin graniittipaasien tukema musta kettinkikaide, joka on paikoillaan edelleen. Puistoa uudistettiin laajasti 1960-luvulla. Puistossa sijaitseva Arvo Turtiaisen muistomerkki paljastettiin 1990. Muistomerkki on Raimo Utriaisen käsialaa.
Matti Heleniuksen puiston puulajeja ovat lehmus ja saarnivaahtera. Puistossa kasvaa myös syreenipensaita.
Trianon
Trianon voi tarkoittaa seuraavia:
25I-NBMD
25I-NBMD on psykedeelisestä fenetyyliamiinista - 2C-I:stä - johdettu muuntohuume. Kemikaalin löysi farmakologi David Nicholsin johtama tutkijaryhmä Purduen yliopistossa vuonna 2006.
Kemikaali toimii voimakkaana 5HT-reseptorin osittaisagonistinia. Sen annostukseksi on raportoitu yleensä 500-1500 mikrogrammaa. 25I-NBMD:n uskotaan olevan aktiivinen 500 mikrogramman annoksilla, vaikka joidenkin lähteiden mukaan 1500-2000 mikrogrammaa on kerrottu olevan vielä alhainen annos. Näin ollen se on annosmääriin nähden neljä kertaa miedompi kuin sille sukua oleva 25I-NBOMe.
25I-NBMD:tä ei ole esiintynyt huumausainekaupassa pitkään, joten sen käytöstä on vain vähän tietoa, ja vain muutamia käyttökertoja on raportoitu.
25I-NBMD on luokiteltu Suomessa kuluttajamarkkinoilta kielletyksi psykoaktiiviseksi aineeksi.
Caffè Florian
Caffè Florian on Venetsiassa sijaitseva kahvila, jota pidetään Euroopan vanhimpana toiminnassa olevana kahvilana. Se on avattu 1720 ja on edelleen toiminnassa.
The Voice (Yhdysvallat) (5. tuotantokausi)
The Voicen viides tuotantokausi esitettiin Yhdysvalloissa NBC-kanavalla 23. syyskuuta – 17. joulukuuta 2013. Ohjelman tuomareina toimivat Adam Levine, Christina Aguilera, CeeLo Green, Blake Shelton ja Carson Daly.
Kilpailun voittajaksi selviytyi 28-vuotias Tessanne Chin. Hän sai palkinnoksi levytyssopimuksen Universal Republic Recordsin kanssa. Chinin mentorina kilpailussa toimi Adam Levine.
The Voice (Yhdysvallat) (6. tuotantokausi)
The Voicen kuudes tuotantokausi esitettiin Yhdysvalloissa NBC-kanavalla 24. helmikuuta – 20. toukokuuta 2014. Ohjelman tuomareina toimivat Adam Levine, Shakira, Usher, Blake Shelton ja Carson Daly.
Kilpailun voittajaksi selviytyi 37-vuotias Josh Kaufman. Hän sai palkinnoksi levytyssopimuksen Universal Republic Recordsin kanssa. Kaufmanin mentorina kilpailussa toimi Usher.
Ugo Foscolo
Niccolò Ugo Foscolo (6. helmikuuta 1778 Zakynthos, Venetsia (nyk. Kreikkaa) – 10. syyskuuta 1827 Turnham Green, lähellä Lontoota) oli italialainen runoilija, kirjallisuuden professori ja vallankumouksellinen. Hän on Italian kirjallisen romantiikan perustaja. Foscolon teoksista tunnetuin on "Dei Sepolcri".
Foscolo ylistää lauluissaan Italian vapauspyrkimyksiä. Wertheriä jäljittelevän romaanin "Jacopo Ortisin viimeiset kirjeet" ("Ultime lettere d'Jacopo Ortis") on suomentanut Mikko V. Erich. Erich laati Foscolosta myös väitöskirjan "Ugo Foscolo come uomo e come poeta lirico" (1912 ).
Yksittäisiä runoja on julkaistu seuraavissa julkaisuissa:
The Voice (Yhdysvallat) (7. tuotantokausi)
The Voice:n seitsemäs tuotantokausi esitettiin Yhdysvalloissa NBC-kanavalla 22. syyskuuta – 16. joulukuuta 2014. Ohjelman tuomareina toimivat Adam Levine, Gwen Stefani, Pharrell Williams, Blake Shelton ja Carson Daly.
Kilpailun voittajaksi selviytyi 36-vuotias Craig Wayne Boyd. Hän sai palkinnoksi levytyssopimuksen Universal Republic Recordsin kanssa. Boydin mentorina kilpailussa toimi Blake Shelton.
The Voice (Yhdysvallat) (8. tuotantokausi)
The Voice:n kahdeksas tuotantokausi esitettiin Yhdysvalloissa NBC-kanavalla 23. helmikuuta – 19. toukokuuta 2015. Ohjelman tuomareina toimivat Adam Levine, Christina Aguilera, Pharrell Williams, Blake Shelton ja Carson Daly.
Kilpailun voittajaksi selviytyi 16-vuotias Sawyer Fredericks. Hän sai palkinnoksi levytyssopimuksen Universal Republic Recordsin kanssa. Fredericksin mentorina kilpailussa toimi Pharrell Williams.
Enshi
Enshi (, pinyin: Ēnshī Shì) on piirikuntatason kaupunki Kiinan Hubein maakunnan lounaisosassa. Se on Enshin tujioiden ja miaojen autonomisen prefektuurin päähallintopaikka. Kaupungin pinta-ala on 3 971,61 neliökilometriä ja väkiluku 749 574 (vuonna 2010). Kaupungin keskusta sijaitsee linnuntietä noin 460 kilometriä maakunnan pääkaupunki Wuhanista länteen.
Sanctuary in Abyss
Sanctuary in Abyss on suomalaisen death metal -yhtye Hateformin kolmas studioalbumi. Se julkaistiin 1. maaliskuuta 2013 levymerkillä Spinefarm Records. Albumi debytoi Suomen virallisen listan sijalla 46.
Albumi sai ristiriitaisen vastaanoton. Infernon Mega sanoi sisäistäneensä albumin kahta edeltäjäänsä paremmin, mutta uutukaisenkin olevan sisällöltään liian rikas. Albumin kaksi lopetuskappaletta saivat silti suitsutusta. Soundin Eero Kettunen antoi albumille kolme tähteä viidestä, mieltäen uuden albumin taas edeltäjiään vaikeammin sisäistettäväksi, mutta myöntää yhtyeen onnistuneen musiikkinsa jalostamisessa.
Kaikki kappaleet sanoittanut Petri Nyström.
The Voice (Yhdysvallat) (9. tuotantokausi)
The Voice:n yhdeksäs tuotantokausi esitettiin Yhdysvalloissa NBC-kanavalla 21. syyskuuta – 15. joulukuuta 2015. Ohjelman tuomareina toimivat Adam Levine, Gwen Stefani, Blake Shelton, Pharrell Williams ja Carson Daly.
Kilpailun voittajaksi selviytyi 22-vuotias Jordan Smith. Hän sai palkinnoksi levytyssopimuksen Universal Republic Recordsin kanssa. Smithin mentorina kilpailussa toimi Adam Levine.
Hämeenkulma
Hämeenkulma (ent. Etelä-Hämeen Lehti) on Hausjärven ja Kärkölän alueella ilmestyvä paikallislehti. Lehti on perustettu vuonna 2004, ja sen nimi muuttui joulukuussa 2015 Etelä-Hämeen Lehdestä Hämeenkulmaksi. Lehden toimisto sijaitsee yhdessä paikallislehti Keski-Hämeen kanssa Lammilla. Hämeenkulman julkaisija on Hämeen Paikallismedia Oy ja painopaikka Lehtisepät Oy.
Rosoksasiini
Rosoksasiini (CHNO) on kinoliinijohdannaisiin kuuluva orgaaninen yhdiste. Yhdistettä voidaan käyttää lääketieteessä antibioottina muun muassa hengitystie- ja virtsatieinfektioissa.
Rosoksasiini on huoneenlämpötilassa keltaista kiteistä ainetta. Yhdiste on käytännössä veteen liukenematonta.
Rosoksasiini kuuluu niin sanottuihin ensimmäisen sukupolven kinoliiniantibiootteihin. Yhdiste inhiboi bakteerien DNA-gyraasin ja topoisomeraasi IV:n toimintaa. Tämä johtaa siihen, että DNA:n kaksoiskierre ei avaudu replikoitumista varten, eivätkä solut pääse kasvamaan ja jakaantumaan. Rosoksasiini on laajakirjoinen antibiootti ja tehoaa niin gramnegatiivisiin kuin -positiivisiinkin bakteereihin muun muassa "Escherichia"-, "Providencia"-, "Klebsiella"-, "Pseudomonas"- , "Neisseria-" ja "Haemophilus"-sukujen bakteereihin. Sitä voidaan käyttää hengitys- ja virtsatieinfektioiden sekä eräiden sukupuolitautien kuten tippurin hoitamiseen.
Rosoksasiinin haittavaikutukset ovat kinoliineille tyypillisiä. Niitä ovat muun muassa ihon kutina, ruoansulatuskanavan ärsytys sekä vaikutukset keskushermostoon, jotka voivat ilmetä huimauksena, uneliaisuutena ja näköhäiriöinä.
Rosoksasiinin valmistuksessa käytettävä synteesi on viisivaiheinen. m-nitrobentsaldehydistä valmistetaan 4-(3-aminofenyyli)pyridiiniä, joka kondensoidaan dietyylietoksimetyleenimalonaatin kanssa. Muodostuvan tuotteen etylointi ja esteriryhmän hydrolyysi muodostaa rosoksasiinia.
Lighthouse (Nina Kraljićin kappale)
Lighthouse () on kroatialaislaulaja Nina Kraljićin kappale. Kroatian TV-yhtiö HRT valitsi sen edustamaan Kroatiaa . Kappale julkaistiin 9. maaliskuuta 2016. Sen ovat säveltäneet ja sanoittaneet Andreas Grass ja Nikola Paryla.
Kappale kilpaili Eurovision laulukilpailun ensimmäisessä semifinaalissa, jossa se sijoittui kymmenenneksi 133 pisteellä ja pääsi finaaliin. Finaalissa se keräsi 73 pistettä ja saavutti sijan 23.
Café Society
Café Society on vuonna 2016 ensi-iltansa saanut Woody Allenin käsikirjoittama ja ohjaama yhdysvaltalainen draamakomediaelokuva. Sen pääosia esittävät Jesse Eisenberg, Kristen Stewart, Blake Lively, Steve Carell, Jeannie Berlin, Parker Posey, Corey Stoll ja Ken Stott. Elokuva sai ensi-iltansa Cannesin elokuvajuhlilla 11. toukokuuta 2016.
Eubalaena japonica
Eubalaena japonica on uhanalaiseksi luokiteltu silovalaslaji.
Åke Virkola
Åke Sigfrid Virkola, vuoteen 1935 "Willberg" (1911–1989) oli suomalainen yritysjohtaja, koulutukseltaan ekonomi ja kauppatieteiden maisteri. Hän sai vuorineuvoksen arvon 1976. Hän oli Valion varatoimitusjohtaja 1958-1975 ja pääjohtaja 1975-1977.
Virkolan veli oli professori Nils-Erik Virkola.
Nils-Erik Virkola
Nils-Erik "Nisse" Virkola, vuoteen 1935 "Willberg" (1923–2007) oli suomalainen tekniikantutkija. Hän oli vuodesta Teknillisen korkeakoulun selluloosatekniikan professori. Hänen tutkimuskohteitaan olivat selluloosakemia ja selluloosan valmistus.
Virkolan veli oli Åke Virkola
Slow Down (Douwe Bobin kappale)
Slow Down () on alankomaalaislaulaja Douwe Bobin kappale. Douwe Bob valittiin 22. syyskuuta 2015 edustamaan Alankomaita , ja kappale julkaistiin lehdistötilaisuudessa 4. maaliskuuta 2016. Sen ovat säveltäneet Jan-Peter Hoekstra, Jeroen Overman ja Matthijs van Duijvenbode sekä Douwe Bob itse. Sanoituksen ovat tehneet Douwe Bob, Jan-Peter Hoekstra ja Jeroen Overman.
Kappale kilpaili Eurovision laulukilpailun ensimmäisessä semifinaalissa, jossa se sijoittui viidenneksi 197 pisteellä ja pääsi finaaliin. Finaalissa se sai 153 pistettä ja saavutti sijan 11.
Lawrence Welk
Lawrence Welk (11. maaliskuuta 1903 Strasburg, Pohjois-Dakota – 17. toukokuuta 1992 Santa Monica, Kalifornia) oli yhdysvaltalainen viihdeorkesterien johtaja ja hanuristi. Hän tuli tunnetuksi 1950-luvun alusta 1980-luvun alkuun jatkuneesta televisiosarjasta "The Lawrence Welk Show". Welkin varttuneempaa yleisöä miellyttävä, pehmeä tanssimusiikkityyli sai lempinimen ”samppanjamusiikki”.
Lawrence Welkin vanhemmat Ludwig ja Christina Schwahn Welk lähtivät Ranskan ja Saksan rajalla sijainneesta Elsass-Lothringenistä siirtolaisiksi Yhdysvaltoihin vuonna 1892 ja asettuivat Pohjois-Dakotaan viljelemään maata. Eristyneellä maatilalla varttunut Lawrence opetteli isänsä johdolla soittamaan harmonikkaa ja säilytti aikuisikään asti puheessaan saksalaisen korostuksen.
Welk muodosti ensimmäisen yhtyeensä kesällä 1925. Pari vuotta myöhemmin nelimiehinen Welk’s Novelty Orchestra esiintyi paikallisella WNAX-radioasemalla ja alkoi sen myötä saada mainetta lähialueilla. 1930-luvun lopulla Welk kiersi orkestereineen jo ympäri Yhdysvaltoja esiintyen muun muassa hotelleissa. Vuonna 1938 yhtyeen nimeksi otettiin Lawrence Welk and His Champagne Music, ja sen tunnuskappaleeksi tuli “Bubbles in the Wine” (säv. Welk, sanat Frank Loesser). 1930-luvulla Welk myös levytti ahkerasti.
Läpi 1940-luvun Welkin orkesteri oli kiinnitettynä Chicagon Trianon Ballroomin vakio-orkesteriksi. Tämän ajan levytyshittejä olivat vuoden 1944 ”Don’t Sweetheart Me” (säv. Cliff Friend, san. Charles Tobias) ja vuoden 1945 ”Shame on You” (säv. ja san. Spade Cooley).
Welk sai kesällä 1949 oman radioshown ABC-verkkoon. Se jatkui pari vuotta. Kun Trianon-kiinnitys päättyi 1950, Welk siirtyi tekemään kiertueita länsirannikolla ja asettui asumaan Santa Monicaan. Siellä paikallinen tv-asema otti Welkin orkestereineen vakituisen televisio-ohjelman keulahahmoiksi.
Valtakunnalliseksi "The Lawrence Welk Show" laajeni heinäkuussa 1955 ABC-lähetysverkossa. Yhtyeen vuoden 1956 albumi "Lawrence Welk and His Sparkling Strings" nousi kymmenen myydyimmän joukkoon ja aloitti 42 LP-levyä kattaneen levymyyntimenestyksen. Vuonna 1956 Welk sai toisenkin televisio-ohjelman ABC:llä; tämä "Lawrence Welk’s Top Tunes and New Talent" jatkui kolmisen vuotta. ABC:n lopetettua "The Lawrence Welk Show’n" esittämisen 1971 Welk myi ohjelman oikeudet yli 200 televisiokanavalle vuoteen 1982 saakka. Welkin ohella viikoittaisen, yli 30 vuotta jatkuneen show’n vakiokasvo oli harmonikkataiteilija Myron Floren.
Welkin suurimmaksi hittisingleksi muodostui vuoden 1961 instrumentaalikappale ”Calcutta”, josta Welk ei aluksi innostunut lainkaan. Se oli saksalaisen Heino Gazen sävellys, alkuperäiseltä nimeltään ”Tivoli-Melodie”.
Virkola
Virkola on muun muassa seuraavien suomalaisten sukunimi:
Say Yay!
Say Yay! () on espanjalaisen laulajan Barein kappale, jolla hän edusti Espanjaa vuoden 2016 Eurovision laulukilpailussa Tukholmassa, Ruotsissa. Kappale sijoittui parhaimmillaan Espanjan singlelistan sijalle kolme maaliskuussa 2016.
Kappale sijoittui Eurovision laulukilpailun finaalissa sijalle 22 keräten 77 pistettä.
Viljasalo
Viljasalo, Wiljasalo on muun muassa seuraavien suomalaisten sukunimi:
LoveWave
LoveWave () on armenialaislaulaja Iveta Mukuchyanin kappale, jolla hän edusti Armeniaa . Se julkaistiin 2. maaliskuuta 2016. Sen ovat säveltäneet Lilith Navasardyan ja Levon Navasardyan. Sanoituksen ovat tehneet Stephanie Crutchfield ja Mukuchyan itse.
Kappale kilpaili Eurovision laulukilpailun ensimmäisessä semifinaalissa, jossa se sijoittui toiseksi 243 pisteellä ja pääsi finaaliin. Finaalissa kappale sijoittui seitsemänneksi 249 pisteellä.
I Stand
I Stand () on tšekkiläislaulaja Gabriela Gunčíkován kappale, jolla hän edusti Tšekkiä . Se julkaistiin 11. maaliskuuta 2016. Sen ovat säveltäneet Christian Schneider ja Sara Biglert ja sanoittaneet Aidan O’Connor ja Biglert.
Kappale kilpaili Eurovision laulukilpailun ensimmäisessä semifinaalissa, jossa se sijoittui yhdeksänneksi 161 pisteellä ja pääsi finaaliin. Finaalissa se sai 41 pistettä ja jäi sijalle 25.
Out of 12 Steps
Out of 12 Steps on punkyhtye Anal Thunderin EP-levy. Se julkaistiin digitaalisessa muodossa 18. joulukuuta 2015 sekä valkoisella 10" vinyylillä 8. tammikuuta 2016.
Albumin kansikuva on mukaelma Minor Threatin "Out of Step" -albumin kannesta.
Time of Your Life
Time of Your Life on suomalaisen punkyhtye Anal Thunderin kolmas studioalbumi. Se julkaistiin 22. syyskuuta 2010 levymerkillä Stupido Records, ja sisältää myös oheis-DVD:n. Albumi debytoi Suomen virallisen listan sijalla 31.
Albumi sai hyvän vastaanoton. Soundin Antti Luukkanen antoi albumille neljä tähteä viidestä, sanoen sen olevan punk rockiksi epäominaisen melodista ja kevyttä sekä omaavan ”karnevalistisen anarkismin” leiman. Desibelin Ilkka Valpasvuo antoi albumille kolme tähteä viidestä, pitäen julkaisua perusvarmana, vaikka se ei sisällä samanlaisia koukkuja kuin yhtyeen edeltävä albumi "4 am Illusion". Molemmat arvostelijat mielsivät kappaleiden olevan omintakeisia ja yhtyeen tekevän omanlaistansa musiikkia muista piittaamatta.
Saros
Saros voi tarkoittaa:
Greetings from Uranus
Greetings from Uranus on suomalaisen punkyhtye Anal Thunderin EP-levy vuodelta 1999. Siitä julkaistiin rajoitettu 300:n kopion painos ruskealla 7"-vinyylillä.
Will Fuck for Crack
Will Fuck for Crack on suomalaisen punkyhtye Anal Thunderin toinen EP-levy. Se julkaistiin vuonna 2000 levymerkillä Kidney Records.
Lammaszinen Piparnakkeli arvioi albumin hyväksi, magyarinkatkuiseksi ja humoristiseksi kokonaisuudeksi. Pientä kritiikkiä saivat ainoastaan ohuet ja ”kököt” soundit.
Max Endefors
Max Christian Enderfors, syntynyt 29 heinäkuu 1986 Tukholmassa , on ruotsalainen näyttelijä. Hänet tunnetaan parhaiten roolistaan ​​viidentoista vuotiaana Mattina elokuvassa "Populäärimusiikkia Vittulajänkältä".
Dimetyyliheptyylipyraani
Dimetyyliheptyylipyraani (DMHP) on äärimmäisen voimakas synteettinen THC-johdannainen kemikaali.
Kemikaali keksittiin vuonna 1949 tutkittaessa Δ-THC:n - joka on yksi kannabiksen vaikuttavista aineista - rakennetta. DMHP on kellertävää, viskoottista ja öljymäistä nestettä; joka ei liukene veteen, mutta liukenee alkoholiin ja poolittomiin liuottimiin.
DMHP on rakenteellisesti samankaltainen THC:n kanssa, poiketen ainoastaan että molekyylissä on yksi kaksoissidos eri kohdassa, ja siinä 3-fenyyliketju on korvautunut 3-(1,2-dimetyylifenyyli)-ketjulla. Kemikaali on vaikutuksiltaan THC:n kaltainen, mutta huomattavasti voimakkaampi, erityisesti kipua lievittäviltä ja kouristuksia ehkäiseviltä vaikutuksiltaan. Sillä on kuitenkin verrattaen miedompi psyykkinen vaikutus. DMHP:n on arveltu olevan CB-reseptorin agonisti, muiden kannabinoidijohdannaisten tavoin.
DMHP:n käyttöä mahdollisena ei-kuollettavana kemiallisena aseena on tutkittu Yhdysvalloissa, sen voimakkaasti keskushermostoa lamaavan vaikutuksensa vuoksi.
Kemikaalin eliminaation puoliintumisaika on 20–39 tuntia, ja sen aktiivisen metaboliitin 11-hydroksi-DMHP:n puoliintumisaika puolestaan on yli 48 tuntia.
DMHP:lla on seitsemän kaksoissidosisomeeria, ja niillä yhteensä 120 stereoisomeeria.
Maria Möller
Anna Maria Möller (o.s. Andersson; s. 29. lokakuuta 1965 Fällforsin pitäjä, Västerbotten) on ruotsalainen laulaja, näyttelijä, koomikko ja imitoija.
Hänellä on myös pieni rooli elokuvassa "Populäärimusiikkia Vittulajänkältä".
Työläisjunat
Työläisjunat olivat Suomessa valtion rautateillä Helsingin ja Tampereen seudulla työmatkaliikenteeseen tarkoitettuja matkustajajunavuoroja, joissa matkaliput olivat normaalia halvempia. Työläisjunien vaunut olivat yleensä III-luokan matkustajavaunuja, joissa oli puupenkit. 1950- ja 1960-luvuilla myös Dm6- ja Dm7-kiskobusseja oli käytössä työläisjunaliikenteessä. Työläisjunia oli liikenteessä 1900-luvun alusta noin vuoteen 1970 saakka. Vanhimmat työläisjunissa 1920- ja 1930-luvuilla käytetyt T-sarjan telimatkustajavaunut olivat harjakattoisia; ne oli tehty tavaravaunun alustalle. Kaksiakselisissa vanhoissa T-vaunuissa penkit olivat pitkittäin vaunun seinillä, ja vaunun ikkunat olivat pieniä.
Työläisjunien matkaliput eli T-liput oli tarkoitettu vain työpaikan ja asuinpaikan välisiin matkoin, ja ne kelpasivat vain T-merkinnällä varustetuissa työläisjunissa ja tavallisiin matkustajajuniin liitetyissä työläisvaunuissa. Vuoteen 1956 saakka työläisjunan matkalipun hinta oli puolet III-luokan matkustajalipun hinnasta. Vuoden 1955 jälkeen työläislippuja myytiin vain kuukausilippuina, jotka olivat hinnaltaan 40 % II-luokan kuukausilipun hinnasta.
Petri Ahoniemi
Petri Uolevi Ahoniemi (23. maaliskuuta 1959 Helsinki – 8. huhtikuuta 2018 Fidži) oli suomalainen liikemies, sijoittaja ja toimittaja. Ahoniemi aloitti toimittajan työt lukiolaisena 1970-luvulla ja oli pian Kauppalehden ja Uuden Suomen palveluksessa.
Ahoniemi toimi 1980- ja 1990-luvuilla Tamperelaisen päätoimittajana. Hän omisti lehden kustannusoikeudet vuosina 1988–1998, jolloin hän myi lehden viestintäkonserni Jantonille. Vuonna 2016 Ahoniemi liittyi Thaimaassa toimivan suomalaisen matkailuyritys Raya Divers yhdeksi pääomistajaksi.
Vuoden talousennustaja -palkinto
Vuoden talousennustaja -palkinto on vuosittaisen Taloustutkijoiden kesäseminaarin yhteydessä jaettava palkinto. Jyväskylän yliopiston kauppakorkeakoulu asettaa talousennustajat paremmuusjärjestykseen ennusteiden osumatarkkuuden mukaan ja Suomen talouden kehityksen parhaiten ennustaneelle luovutetaan palkintona kristallipallo.
Talousennustaja-palkinto on jaettu vuodesta 1998 lähtien. Palkkinnon saajat:
Raudun ryhmä
Raudun ryhmä oli yksi talvisodan suojajoukkoihin kuuluneista joukkoyksiköistä, joiden tehtävänä oli suojata muiden joukkojen perustaminen ja ryhmittyminen pääpuolustuslinjalle. Ryhmän komentajana toimi Itä-Kannaksen puolustuksesta vastaava III armeijakunnan komentaja kenraalimajuri Erik Heinrichs. Vahvuus yhteensä 217 upseeria, 1352 aliupseeria ja 6359 sotilasta. Yhteensä 7928 miestä.
Raudun ryhmän Laatokan puoleisella lohkolla toimi sen alaisuudessa toimiva Metsäpirtin
Osasto.
Vahvuus yhteensä 12 upseeria, 93 aliupseeria ja 360 sotilasta. Yhteensä 465 miestä.
Sodan syttymispäivänä neuvostojoukkojen etenemistä kyettiin hidastamaan heti niiden ylitettyä valtakuntien rajan ja ensimmäisen viivytysaseman ne saavuttivatkin vasta 30. marraskuuta illalla. Palkealassa puolustautuvan Er.P 6:n joukkojen onnistui torjua hyökkäysvaunujen tukema hyökkäyskin asemiaan vastaan. Laatokan rannan läheisyydessä taistelevan Metsäpirtin osaston alueella viivyttävät rajakomppaniat vetäytyivät siten, että vastuu taisteluista siirtyi pääaseman etupuolella olleille 10. divisioonan joukoille ns. Umpilammen linjalla. 1. joulukuuta taistelut ryhmän alueella jatkuivat kenttälinnoitetulla viivytyslinjalla, mutta iltapäivästä saivat neuvostojoukot murron suomalaisasemiin kahdessakin kohtaa ja suomalaisten oli vetäydyttävä seuraavalle viivytyslinjalle 3–10 kilometriä taemmaksi. Aiemmin mainittu Umpilammen linja menetettiin päivän aikana ja suomalaisjoukot vetäytyivät pääasemaan.
2. joulukuuta ryhmän joukot olivat ryhmittyneenä kenttälinnoitettuun viivytyslinjaansa eikä niillä ollut vielä edes kunnon taistelukosketusta neuvostojoukkoihin. Er.P 6 kävi taisteluitaan itse asiassa vielä linnoitetun viivytyslinjan etupuolella Kaarnajoen patterin tukemana. Myöhemmin virheellisiksi osoittautuneiden tietojen vuoksi ryhmän joukot saivat kuitenkin kannaksen armeijan esikunnalta käskyn aloittaa vetäytymisensä kohti pääasemaa.
3. joulukuuta ryhmän vastuualuetta kavennettiin ja vastuun Vuoksen alueen viivytystaisteluista otti naapurina taistellut Lipolan ryhmä. Samalla osa Raudun ryhmän joukoista alistettiin mainitulle ryhmälle. Raudun ryhmän jäljellä olevalla alueella sen joukot miehittivät muun muassa Kiviniemen sillanpääaseman, jota vastaan neuvostojoukot aloittivat hyökkäyksensä vasta kahta päivää myöhemmin.
Kiviniemen sillanpäästä luovuttiin 6. joulukuuta.
Karjalan kannaksen suojajoukkotaistelut talvisodassa
Metsäpirtti talvisodassa
Kraft Heinz
Kraft Heinz Company on yhdysvaltalainen maailmanlaajuisesti toimiva elintarvikealan yritys, joka muodostui kun Kraft Foods ja Heinz fuusioituivat. Kraft Heinzillä on nyt 13 eri brändiä kukin arvoltaan vähintään 500 miljoonaa dollaria.
Kraft Heinz on maailman viidenneksi suurin ruoka- ja juomayhtiö ja kolmanneksi suurin Yhdysvalloissa. Yhtiön pääkonttorit sijaitsevat Pittsburghissa ja Chicagossa. Yritysten fuusioituminen valmistui 2. heinäkuuta 2015.
Kraftin osakkeenomistajat saivat yhdistymisessä Kraft Heinzin osakkeista 49 prosenttia ja kertaluontoisen osingon 16,50 dollaria per osake. Heinz omistaa yhtiöstä 51 prosenttia. Yhtiön puheenjohtaja on Alex Behring, 3G Capitalin managing partner, ja Bernardo Hees (Heinzin vanha puheenjohtaja) on toimitusjohtaja. John Cahill, Kraftin toimitusjohtaja, on varapuheenjohtaja.
Liupanshui
Liupanshui (, pinyin: Liùpánshuǐ Shì) on prefektuuritason kaupunki Kiinan Guizhoun maakunnan länsiosassa. Kaupungin pinta-ala on 9 965 neliökilometriä ja väkiluku 2,85 miljoonaa (vuonna 2010). Kaupungin keskusta sijaitsee linnuntietä noin 180 kilometriä maakunnan pääkaupunki Guiyangista länteen.
Kaupungin nimi on yhdistelmä kolmen alkuperäisen erityisvyöhykkeen ensimmäisistä idiogrammeista "Liu"zhi, "Pan"xian, ja "Shui"cheng.
Kaupunki rajoittuu lännessä Qujingin, pohjoisessa Bijien, idässä Anshunin prefektuuritason kaupunkeihin, sekä etelässä Qianxinanin autonomiseen prefektuuriin.
Piirikuntatasolla kaupunki jakautuu yhteen kaupunkipiiriin, yhteen piirikuntatason kaupunkiin, yhteen piirikuntatason erityisvyöhykkeen ja yhteen piirikuntaan.
Liuzhin erityisvyöhyke on jäänyt ainoaksi piirikuntatason erityisvyöhykkeeksi Kiinassa.
Lentokorvaus
Lentokorvaus on EU-asetukseen 261/2004 perustuva vakiokorvaus, jota lentomatkustaja voi hakea, mikäli lento on myöhässä, peruttu tai ylibuukattu. Lentokorvaus voi olla 250-600 euroa henkilöä kohden, riippuen myöhästymisen kestosta ja lentomatkasta.
EU-asetus koskettaa matkustajia, jotka matkustavat EU:n sisällä, lähtevät EU-valtiosta, sekä tapauksissa, joissa kyseessä on lento EU:n alueelta eurooppalaisella lentoyhtiöllä, joka on rekisteröity EU:ssa, Norjassa, Islannissa tai Sveitsissä.
Jokainen matkustaja, jonka lento on myöhästynyt vähintään kolme tuntia tai enemmän lopullisesta päämäärästään, täyttää asetuksen vähimmäismääritelmän. Tämä pätee myös, matkustaja myöhästyy saman lentoyhtiön jatkolennolta ja sen takia myöhästyminen on kokonaisuutena vähintään kolme tuntia.
Peruuntumisiin pätee samat säännöt kuin myöhästymisiin. Matkustaja ei kuitenkaan ole oikeutettu korvaukseen, jos hänen lennon perumisesta ilmoitettiin vähintään 14 vuorokautta ennen lennon lähtöä tai jos matkustajalle oli järjestetty uusi paikka lennolta, joka saapui pikaisemmin kuin yhtä tuntia myöhemmin kuin alkuperäinen lento.
Jos lentoyhtiö on ylibuukannut lentonsa, jolloin matkustaja jätetään pois lennolta eli ei päästetä lentokoneeseen, niin hän on myös tällöin oikeutettu korvaukseen.
Jos viivästyminen on aiheutunut syistä, jotka ovat lentoyhtiön kontrollin ulkopuolella, niin oikeutta korvaukseen ei ole. Tällaisia syitä ovat esimerkiksi huono sää, lakko ja turvallisuusongelmat, joita ei olisi voitu välttää, vaikka tarvittavat toimenpiteet olisi suoritettu. Myös jo aiemmin saatu lahjakortti tai rahallinen korvaus estävät korvauksen saamisen.
Lentoyhtiöt hylkäävät myös vanhentuneet korvaushakemukset. Vanhentumisaika on kolme vuotta Suomessa.
Matkustaja voi hakea korvausta itse tai käyttää korvauksen hakemisessa apuna siihen erikoistunutta yritystä. Lentokorvausten saamista vaikeuttaa se, että lentoyhtiöt eivät ole halukkaita maksamaan korvauksia ja myös se, että suomalaiset eivät ole tietoisia oikeuksistaan korvauksiin.
Seinäjoen kaupungintalo
Seinäjoen kaupungintalo on Seinäjoen kaupunkikeskustan suunniteltukilpailun (1958–1959) perusteella Alvar Aallon suunnittelema rakennus. Hän sai samassa yhteydessä tehtäväkseen suunnitella kaupungintalon lisäksi Seinäjoen kaupunginkirjaston, teatterin ja valtion virastotalon, jotka hän oli hahmotellut kilpailuehdotukseensa.
Vuonna 1962 valmistuneen kaupungintalon julkisivua hallitsee pilarihalli, jossa on rakennuksen pääsisäänkäynti. Kiiltävän tummansiniset, erilaisina eri vuoden- ja vuorokauden aikoina välkehtivät keraamiset sauvat antavat Seinäjoen kaupungintalolle mieleenpainuvan profiilin. Aalto kehitti keraamisen sauvatiilen Kansaneläkelaitoksen pääkonttorin (1953–1956) suunnittelun yhteydessä. Seinäjoen kaupungintalossa sitä käytettiin ensimmäisiä kertoja julkisivumateriaalina.
Seinäjoen kaupunginvaltuuston tornimaisen korkeassa istuntosalissa valtuutettujen paikat on sijoitettu säteittäin. Keskipisteenä on valtuuston puheenjohtajan paikka koveraksi muotoillussa koillisnurkassa. Tornimainen muoto tuo rakennukselle monumentaalisuutta myös kaupungintalon julkisivusta tarkastellen. Istuntosalia käytetään myös luento- ja konserttisalina hyvän akustiikkansa takia. Kaupungintalon alkujaan asuintiloiksi tarkoitettu länsisiipi, kuten kaupunginjohtajan asunto, on muutettu työtiloiksi 1970–1980-luvuilla. Yhtenä säilytettävänä osana on myös kaupunginhallituksen kokoushuone (ei ole nykyään virallinen kokoushuone hallituksella) sekä valtuustosalin aula. Nykyinen kaupunginhallitus kokoustaa Alvar Aallon suunnittelemassa entisessä valtion virastotalossa.
Gaston Ahrenberg
Gaston Ahrenberg (1878 – 1922) oli suomalainen sotilasjohtaja, yksi suojeluskuntien perustajista ja toimi Suomen sisällissodassa Uudenmaan rakuunarykmentin komentajana kesään 1918 asti.
Senaattori Allan Serlachius sai kaikessa hiljaisuudessa käyntiin ratsastavan poliisikomennuskunnan koulutuksen syyskuussa 1917 Saksanniemessä, Porvoosta n. 5 km luoteeseen sijaitsevassa kartanossa. Kouluttajana oli Suomen Rakuunarykmentissä palvellut ratsumestari Gaston Ahrenberg ja koulutettavista kurssilaisista oli tarkoitus muodostaa valtakunnallisen poliisin ydinjoukko. Samanaikaisesti perustettiin eri puolilla maata paikallisia suojeluskuntia. Ahrenberg oli poliisikomennuskunnan paikallinen päällikkö ja hänen apulaisenaan oli entinen poliisikomissaari Pekka Kuokkanen, joka oli myös palvellut aikaisemmin Lappeenrannan rakuunoissa.
Punakaartien tavoitteena oli saada poliisien koulutus Saksanniemessä loppumaan. Sinne lähetettiin Helsingistä Vilhelm Nikanderin johdolla noin 350 punakaartilaista, jotka hyökkäsivät 17.11. Saksanniemeen. Koulutettavat olivat varsin heikosti aseistettuja, punakaartilaiset valtasivat poliisikoulun ja ryöstivät sen sekä surmasivat siellä kaksi keittiössä ollutta miestä. Poliisikurssin oppilaat joutuivat pakenemaan ja he pääsivät siirtymään valkoisten hallussa olevalle Pohjanmaalle. Siellä Järjestyslipusto koottiin Lappajärvellä uudelleen joulukuun 1917 ja tammikuun 1918 aikana.
25.2. Ahrenberg, nyt majuriksi ylennettynä, pyysi palauttamaan Vilppulan rintamalle komennetut miehensä Seinäjoelle, jossa ratsuväen joukot järjestettiin uudelleen. Silloin muodostettiin 26.2. kaksi ratsuväen rykmenttiä, joista toisen runkona oli Järjestyslipusto. Sen nimeksi tuli nyt Uudenmaan rakuunarykmentti, ja toinen sai nimen Karjalan ratsujääkärirykmentti.
Uudenmaan Rakuunarykmentti siirrettiin 5.–6.3.1918 Seinäjoelta Jyväskylään. Sieltä liikkeelle lähtien se osallistui taisteluihin mm. Länkipohjassa 16.3., Orivedellä 17.–20.3., Lempäälässä 30.3. ja Tampereella, jonka valloitus päättyi vasta 15.4. Jyväskylään perustettiin 13.4. Uudenmaan Rakuunarykmentin kaksi täydennyseskadroonaa, 5. ja 6., avustamaan taisteluja Savon rintamalla.
Huhtikuun lopulla ja toukokuun alussa 5. eskadroona eteni Heinolasta Hollolan Jalkarantaan, jossa se yhtyi 6. eskadroonaan. Sisällissodan aseelliset taistelut päättyivät 4.5.1918. Lahdessa eskadroonan miehiä käytettiin lähimetsien haravointiin ja hevosten kokoamiseen. Täydennyseskadroonat viipyivät Jalkarannassa heinäkuun puoliväliin saakka, jolloin ne lakkautettiin kokonaan. Ali- ja yli-ikäiset oli kotiutettu jo kesäkuun puolivälissä.
Vaikka alkuperäisen Saksanniemen Järjestyslipuston sotilaallinen merkitys jäi melko vähäiseksi, jäi sen muisto elämään muun muassa tunnetuksi tulleen Vöyrin marssin jokaisen säkeistön kertaussäkeissä:
"Hei, Saksanniemi, jääkärijoukko,"
"Lapuan ja Härmän joukko,"
"Vöyri, Kauhava ja muut!"
Valtion virastotalo (Seinäjoki)
Valtion virastotalo on Seinäjoen Aaltokeskukseen kuuluva Alvar Aallon suunnittelema rakennus. Aallon alkuperäinen tarkoitus on ollut täydentää ja viimeistellä kaupungin uusi hallintokeskus kolmikerroksisella, valkoiseksi rapatulla virastotalolla. Ideana Aallolla oli suunnitella rakennusryhmän pääte, kirkosta lähtevän ja kansalaistorin halki kulkevan akselin päätekohta, "rauhallinen taustarakennus", kuten tiedetään Aallon ilmaisseen.
Arkkitehtonisesti rakennuksen merkittävin tila on sen käräjäsali. Toimijoiden vaihduttua sali on nykyisin kaupunginhallituksen kokoushuoneena. Virastotalossa on toiminut mm. verotoimisto ja poliisilaitos. Virastotalo siirtyi kaupungin omistukseen 2003, ja nykyään rakennuksessa työskentelee lähinnä kaupungin virastoja.
Motiur Rahman Nizami
Motiur Rahman Nizami (k. 11. toukokuuta 2016) oli bangladeshilainen poliitikko ja Bangladesh Jamaat-e-Islami -puolueen johtaja. Bangladeshilainen erityistuomioistuin katsoi Nizamin olleen vastuussa 480 ihmisen kuolemasta Bangladeshin itsenäisyyssodan aikaan. Nizami tuomittiin sotarikoksista kuolemaan lokakuussa 2014. Hänet teloitettiin hirttämällä toukokuussa 2016.
Reino Fri
Reino Fri (s. 10. maaliskuuta 1907) oli suomalainen jalkapalloilija, joka edusti urallaan Työväen Urheiluliiton mestaruussarjassa pelanutta Helsingin Jyryä sekä myöhemmin Helsingin Tovereita ja Helsingin Jalkapalloklubia Mestaruussarjassa.
Fri nousi TUL:n sarjoissa pelanneen Helsingin Jyryn edustusjoukkueeseen jo 16-vuotiaana. Vuonna 1925 hän oli mukana TUL:n jalkapallojoukkueessa, joka sijoittui toiseksi Frankfurt am Mainin työläisolympialaisissa. Kolme vuotta myöhemmin Fri osallistui Moskovan spartakiadeihin TUL:n johdon kiellosta huolimatta, minkä vuoksi pelaajat erotettiin liiton jäsenyydestä. Erottamisen jälkeen Fri loikkasi porvarillisen Suomen Palloliiton seuraan Helsingin Tovereihin ja edusti myöhemmin vielä vuoden ajan Helsingin Jalkapalloklubia.
Fri pelasi Helsingin Jyryssä myös jääpalloa ja voitti TUL:n mestaruuden vuonna .
Ernst Jaakson
Ernst Jaakson (11. elokuuta 1905–4. syyskuuta 1998) oli virolainen diplomaatti. Jaakson työskenteli Viron Yhdysvaltain konsulaatissa maan neuvostomiehityksen aikana ja vaikutti osaltaan siihen, että Yhdysvallat jatkoi Viron tunnustamista itsenäiseksi valtioksi miehityksestä huolimatta. Viro itsenäistyi vuonna 1991 ja Jaakson toimi sittemmin maan Yhdysvaltain suurlähettiläänä kuollen lopulta New Yorkissa vuonna 1998.
Jaakson syntyi Riiassa 11. elokuuta 1905 ja opiskeli ensin taloutta Riiassa ja sittemmin lakia Tartossa. Vuosien 1926 ja 1928 välillä hän palveli Viron armeijassa ja työskenteli palveluksensa jälkeen keskeytyksettä diplomaattina, ensin Viron ulkoministeriössä ja vuodesta 1932 Viron konsulaatissa New Yorkissa. Hänen työnsä Yhdysvalloissa vaikutti osaltaan siihen, että Yhdysvallat ei tunnustanut Baltian maiden miehitystä vuonna 1940, vaan jatkoi Viron tunnustamista itsenäisenä valtiona ja näin myös Viron diplomaattisten lähetystöjen tunnustamista maan edustajina aina Viron jälleenitsenäistymiseen vuonna 1991 saakka. Vuodesta 1965 lähtien Jaakson oli korkea-arvoisin Viron diplomaattinen edustaja Yhdysvalloissa.
Viron itsenäistyttyä Jaaksonista tehtiin Viron Yhdysvaltojen suurlähettiläs vuoteen 1993 saakka, jonka jälkeen hän toimi kenraalikonsulaattina aina kuolemaansa saakka New Yorkissa 4. syyskuuta 1998. Jaakson testamenttasi 500 000 euroa Tarton yliopistolle ja jätti jälkeensä muistelmansa nimeltä "Eestile".
Pitämälammi (Ylöjärvi)
Pitämälammi on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Pitämälammi on Vähä Mustajärven valuma-alueen latvajärvi.
Lammen pituus on 400 metriä, leveys 250 metriä ja sen pinta-ala on 5,9 hehtaaria. Se sijaitsee yhdystien 3351 varrella noin 2,5 kilometriä Aurejärven kirkolta itään. Lampi sijaitsee kangasmetsän ja suon reunalla. Siihen laskee kymmenen metsä- tai suo-ojaa, jotka tuovat vettä pääasiassa ympäristön ojitetuilta soilta. Lammen laskuoja on Iso-oja, joka virtaa pari kilometriä tiheästi mutkitellen Iso Vehkoslammiin. Rantaviivan pituus on 1,0 kilometriä. Lammen länsi- ja pohjoisrannat ovat suota, kun taas etelärannat ovat kalliota tai moreenimaastoa. Rannat ovat autiot, mutta 50 metriä pohjoiseen sijaitsee kaksi vapaa-ajan asuntoa. Niille johtaa tiet yhdystieltä 3351 lähtevältä maantieltä. Yhdystie 3351 ohittaa lammen 300 metrin etäisyydeltä.
PX-3
PX-3 (tunnetaan myös nimellä APP-CHMINACA) on indatsolipohjainen synteettinen kannabinoidi. Se toimii voimakkaana CB-reseptorin agonistina ja sen kehitti ensimmäisenä lääketehdas Pfizer vuonna 2009 kipulääkkeeksi, mutta sitä on sittemmin esiintynyt huumausainemarkkinoilla.
Kemikaalin nimessä oleva akronyymi 'APP' viittaa sanoihin 'amino', 'phenyl' (fenyyli) ja 'propanone' (propanoni) -elementteihin molekyylirakenteessaan.
EMCDDA on raportoinut vuoden 2014 lopulla PX-3:lla olevan kolme sille läheistä sukua olevaa yhdistettä: PX-1 (5F-APP-PICA, SRF-30), PX-2 (5F-APP-PINACA, FU-PX) ja APP-FUBINACA.
Ruotsin terveysviranomaiset ehdottivat 1. kesäkuuta 2015 PX-3:n luokittelemista vaaralliseksi aineeksi.
Aktanttimalli
Aktanttimalli on eräs merkityksen tarkastelemiseen tarkoitettu narratiivinen malli. Aktanttimallin avulla voidaan tunnistaa yksittäisten kertomusten noudattamia yleisempiä tai ”syvemmällä tasolla” vaikuttavia kaavoja. Ajatus tällaisista merkityksen "syvärakenteista" on keskeistä strukturalismissa.
Aktanttimallin keskeisenä kehittelijänä pidetään A. J. Greimasia. Aktanttimalliin johtaneen kehittelyn taustalla on muun muassa Vladimir Proppin tekemät analyysit venäläisistä kansansaduista, joissa toistuvat tietyt vakiintuneet rakenteet, sekä eräät Lucien Tesnièren hahmotukset. Greimas mainitsee jälkimmäisistä esimerkkinä Tesnièren ajatuksen siitä, että lause on kuin näytelmä, jossa rakenne pysyy, vaikka näyttelijät (lauseessa esiintyvät sanat) vaihtuvat. Aktantit ovat toimijoiden eli aktorien luokkia. Aktanttien ja aktorien välillä vallitsee moni-moneen-yhteys: toimija voi olla mukana useassa aktantissa (”näytellä eri rooleja”) ja samaa aktanttia voi ilmentää useampi toimija (”osan esittäjä voi vaihtua”).
Aktanttimallin kehittelyn yhtenä vaiheena Greimas mainitsee Tesnièren ja André Martinet’n ranskan kielen syntaksiin liittyvät tutkimukset, joissa tunnistettiin kolme aktanttia, "toimija" (agent), "kohde" (patient) sekä "hyötyjä" (beneficaire). Greimasilla aktantteja on kuusi. Aktanttimalli kuuluu Greimasin ajattelussa ja tuotannossa osana merkityksen muodostumista monitasoisesti kuvaavaan generatiivisen kulun malliin.
Greimas esittää aktanttimallin soveltuvuudesta ja ilmaisuvoimasta hyvin vahvoja väitteitä: ”Olemme siis tässä esittäneet hypoteesin, jonka mukaan aktanttimallia on pidettävä yhtenä mahdollisena semanttisen universumin rakenneperiaatteena.” Saman tien hän kuitenkin toteaa, ettei semanttista universumia voi hahmottaa kokonaisuutena, vaan on tyydyttävä tarkastelemaan rajallisia "mikrouniversumeita". Nämä koostuvat muutamista kategorioista, jotka ovat ”tajuttavissa samanaikaisesti” ilmetessään samassa tekstissä (diskurssissa).
Aktanttimallin sovellusalue on ollut myöhemmin laaja. Sillä on merkitystä esimerkiksi toimijaverkkoteorian kehittelyssä. Aktantin käsitettä käyttämällä kyetään toimijaverkkoteoriassa laajentamaan toimijan käsitettä siten, että toimijoiksi ymmärretään paitsi ihmiset, myös teknologia ja muut ei-inhimilliset toiminnan vaikuttavat ainesosat.
Aktanttimallia on pidetty "ensimmäisen polven semiotiikan" edustajana, johon myöhempi "toisen polven semiotiikka" on ottanut etäisyyttä. Myöhempien tarkasteluiden ymmärtämiseksi on kuitenkin tunnettava aktanttimallin tuottanutta ajattelua, vaikka se saattaakin näyttää jäykältä silloin, kun ”pysyvältä, kaavamaiselta ja fiksoituneelta” vaikuttavat lähtökohdat halutaan kiistää.
Greimasin esittämässä myyttien rakennetta kuvaavassa mallissa on kuusi aktanttia, jotka jäsentyvät kolmeksi pariksi seuraavasti:
Louis Hébert on esittänyt kuuden aktantin malliin laajennukseksi "havainnoivan subjektin". Havainnoivan subjektin käsite korostaa sitä, että tiettyyn toimintaan voidaan kohdistaa useita erilaisia aktanttimallinnuksia sen sijaan, että rajoituttaisiin vain yhden havainnoijan (kuten tekstin kirjoittajan) näkemykseen.
Valtion virastotalo
Valtion virastotalo on nimitys lukuisille rakennuksille, jotka on rakennettu valtion virastojen käyttöön. Valtion virastotaloja ovat muun muassa seuraavat:
Lännen Omavoima
Lännen Omavoima on suomalainen sähkönmyyjä, jonka liikevaihto on 38 miljoonaa euroa. Yhtiöllä on 37000 asiakasta ympäri Suomea. Sähköä myytiin vuonna 2015 noin 800 000 MWh. Lännen Omavoiman omistavat puoliksi Rauman Energia ja Vakka-Suomen Voima.
Faubourg
Faubourg on ranskan kielen sana, joka alun perin tarkoittaa esikaupunkia. Nykyisin sana esiintyy myös monien entisten esikaupunkien nimissä, jotka kaupungin laajetessa ovat jääneet varsinaisen kaupunkialueen sisään eivätkä enää ole esikaupungin luontoisia.
Sana on muodostunut yhdyssanana muinaisranskan sanasta "faux" (latinaksi "foris"), joka merkitsee "ulkopuolella", sekä germaanisperäisestä "linnaa" tai "kaupunkia" merkitsevästä sanasta "borg", joka on lainautunut ranskaan muodossa "bourg" ja merkitsee nykyisin suurehkoa kylää.
Sanaa on käytetty varsinkin Pariisiin vanhan kaupunginmuurin ulkopuolelle 1500-luvulta lähtien muodostuneista asuntoalueista. Vuonna 1676 Ludvig XIV määräsi muurin purettavaksi, ja sen paikalle rakennettiin Pariisin suurten bulevardien kehä, joka Seinen pohjoispuolella johti Bastiljilta nykyiselle Place de la Concordelle. Vuonna 1701 bulevardien ulkopuolella sijainneet 14 faubourgia sekä kaksi kylää liitettiin kaupunkiin..
Pariisiin tällöin liitetyn alueen rajalla kulkevat nykyisin ulommat bulevardit, mutta vuonna 1860 Pariisin raja siirrettiin vielä muutaman kilometrin ulommaksi nykyiselle paikalleen.
Kun vanhat faubourgit ovat Pariisin laajentuessa jääneet kaupungin sisään eivätkä enää ole lainkaan esikaupungin luontoisia, sana on nykyranskassa pitkälti menettänyt alkuperäisen merkityksensä. Uudemmista, yleensä kaupungin virallisen rajan ulkopuolelle muodostuneista esikaupungeista käytetään ranskan kielessä nykyisin sanaa "banlieu".
Vuonna 1701 Pariisiin liitetyt faubourgit olivat:Nykyisin Pariisissa on vielä kaksi kaupunginosaa (, joiden virallisissa nimissä esiintyy sana faubourg, nimittäin:
Lisäksi sana faubourg esiintyy kahdeksan Pariisin kadun nimessä. Ne kaikki ovat keskikaupungilta alkavien katujen jatkeita, joiden nimi suurten bulevardien ulkopuolella on muutoin sama kuin sisäpuolella, mutta nimeen on lisätty sanat "du faubourg":
Sana faubourg esiintyy myös muutamien Montrealin kaupunginosien nimissä. iitä ovat keskustan itäpuolella Faubourg Québec, länsipuolella Faubourg des Récollets ja pohjoispuolella Faubourg Saint-Laurent.
Mikko Larkas
Mikko Larkas (s. 22. kesäkuuta 1981) on suomalainen koripallovalmentaja. Hän on valmentanut muun muassa Espoo Teamin naisjoukkueen SM-mitaleille ja Suomen cupin voittoon sekä miesten Korisliigajoukkue Helsinki Seagullsia. Larkas on toiminut myös Suomen nuorisomaajoukkueiden valmennuksessa.
Honka-taustainen Larkas on valmentanut muun muassa Suomen alle 18-vuotiaiden poikien ja tyttöjen maajoukkueita. Vuosina 2007–2009 Larkas toimi naisten Espoo Teamin apuvalmentajana ja vuosina 2009–2012 joukkueen päävalmentajana. EBT voitti Larkaksen aikana Suomen mestaruuden vuonna 2009, SM-pronssia vuosina 2010 ja 2011 ja Suomen cup-mestaruuden vuonna 2011. Vuonna 2013 Larkas oli espoolaisen Honka Akatemian A-poikien SM-kultajoukkueen apuvalmentaja. Elokuussa 2013 julkistettiin Larkaksen siirtyminen pääkaupunkiseudun huippukoripalloprojektijoukkue Helsinki Seagullsin päävalmentajaksi M1DA:han. Seagulls voitti M1DA:n mestaruuden samalla kaudella ja nousi Korisliigaan. Larkas teki joukkueen kanssa vuoden mittaisen jatkosopimuksen.
Kaudella 2015–2016 Seagulls sijoittui Larkaksen valmennuksessa Korisliigassa neljänneksi. Hän teki muun valmennusryhmän kanssa vuoden mittaisen jatkosopimuksen Seagullsiin toukokuussa 2016.
Koripallovalmentaja Ilkka Palviainen on Larkaksen hyvä ystävä ja tämän toisen lapsen kummi.
Pikku Kivijärvi (Kihniö)
Pikku Kivijärvi on Pirkanmaalla Kihniössa sijaitseva järvi, joka kuuluu Kokemäenjoen vesistössä, Ikaalisten reitin valuma-alueeseen kuuluvan Aurejärven valuma-alueeseen. Pikku Kivijärvi tarkemmin osa Iso-Tervajärven valuma-aluetta.
Järven pituus on 350 metriä, leveys 300 metriä ja sen pinta-ala on 3,3 hehtaaria. järvi sijaitsee Kihniön ja Itä aureen rajasta lähimmästä paikasta mitattuna noin 130 metrin etäisyydellä Sekä Mäkelän kylästä noin 300 metriä koiliseen, ja omma vain uhden rakennuksen rannallaan. Järveen laskee 6 ojaa. Sekä Järvi itse laskee ojaan joka yhdistyy Tevajärvenluomaan, ja lopulta valuen Vähä Tervajärveen. Rantaviivan pituus on 1,1 kilometriä.
Talasjärvi (Ylöjärvi)
Talasjärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Talasjärvi on osa Iso-Tervajärven valuma-aluetta.
Järven pituus on 1,9 kilometriä, leveys 350 metriä ja sen pinta-ala on 43 hehtaaria. Järven ympäristö on pelkästään havumetsää. Järvessä on neljä saarta, joista suurin sijaitsee keskellä järveä. Järveen laskee noin 10 suo-ojaa. Järvestä laskeva Talasoja yhtyy Tervajokeen, joka puolestaan laskee Ruuppalampeen. Veden keskimääräinen viipymä järvessä on 298 vuorokautta. Rantaviivan pituus on 5,4 kilometriä. Järven rannoilla ei ole asutusta.
Järven tutkimustulokset ovat vanhoja ja ne antavat nykytilasta vain viitteellisiä arvioita. Vedessä on runsaasti humusta ja sen happamuustaso on alhainen. Talasjärvi on tyypillinen suojärvi, jota kuormittavat ympäristön ojitetut suot ja metsänhoito. Järven pohjoispuolella sijaitseva Vapo Oy:n Talasnevan turvetuotantoalue laskee kuivatusvedet sen pohjoispään ohi Talasojaan, eivätkä ne siten kuormita Talasjärveä. Veden fosforipitoisuudet ovat luonnontasoon nähden kaksinkertaiset, mikä on aiheuttanut järvessä rehevöitymistä. Kesällä saattaa esiintyä limalevää. Talvien vedenlaadun mittauksissa järven happitalous on kohtalaisessa tilassa. Talvella järven pohjassa ei ole havaittu happikatoa, joskin pintavesien happipitoisuus laskee ajoittain. Kesällä vesi saattaa lämpötilakerrostua, vaikka järvi onkin matala. Vaikka vesi onkin hapanta, on järvi ollut hyvä pilkkijärvi. Järvi on virkistysarvoltaan kohtalainen.
Asenokumaroli
Asenokumaroli (CHNO) on kumariinijohdannaisiin kuuluva orgaaninen yhdiste. Yhdistettä voidaan käyttää lääketieteessä veren hyytymistä estävänä lääkeaineena eli antikoagulanttina.
Asenokumaroli on huoneenlämpötilassa väritöntä kiteistä ainetta. Se on lähes liukenematon neutraaliin veteen ja moniin orgaanisiin liuottimiin, mutta liukenee emäsliuoksiin suoloina.
Asenokumaroli estää K-vitamiiniepoksidireduktaasientsyymin toimintaa. Tämän seurauksena pelkistyneen K-vitamiinin määrä elimistössä vähenee, minkä seurauksena veren hyytymistä aiheuttavien hyytymistekijöiden synteesi estyy. Tämä vähentää verihiutaleiden tarttumista toisiinsa ja hyytyminen heikentyy. Asenokumarolia voidaan käyttää muun muassa embolismin ennaltaehkäisyyn ja veritulppien hoitoon ja ehkäisyyn. Varfariiniin verrattuna asenokumarolin puoliintumisaika ja vaikutusaika ovat lyhyemmät. Asenokumaroli ei ole enää käytössä Suomessa.
Asenokumarolin synteesin ensimmäisessä vaiheessa metyylisalisylaatti reagoi etikkahappoanhydridin kanssa muodostaen metyyliasetyylisalisylaattia, joka syklisoituu natriummetoksidin vaikutuksesta 4-hydroksikumariiniksi. 4-Hydroksikumariini reagoi Michael-additiolla b-nitrobentsaldehydin ja asetonin reaktiotuotteen p-nitrobentsaaliasetonin kanssa muodostaen asenokumarolia.